Zuma-straler het toe nie probleme gegeeZuma met sy aankoms in Uganda. Foto: Elmond Jiyane Nomvula Mokonyane, minister van water en sanitasie en die hoof van die ANC se verkiesingsveldtog, het Vrydag aan ANC-ondersteuners in Soshanguve gesê pres. Zuma kan nie daar wees nie aangesien hy eers Vrydagoggend in Suid-Afrika aangekom het weens tegniese probleme van sy straler in Uganda. Volgens dr. Bongani Ngqulunga, woordvoerder van die presidensie, is dit egter nie geval nie. “Die presidensie wil graag bevestig dat die straler geen tegniese probleme ondervind het tydens die besoek aan Uganda nie.” Ngqulunga het gesê Zuma was in Kampala vir pres. Yoweri Museveni se inhuldiging. “Minister Mokonyane het die uitlatings gemaak gegewe die inligting wat sy toe gehad het. Die minister is daarna verwittig van die verwikkelinge.” Die minister van verdediging het Woensdag aangekondig dat ŉ nuwe straler vir die presidensie aangekoop sal word. Min. Nosiviwe Mapisa-Nqakula het gesê die nuwe straler sal gebruik word vir die vervoer van Suid-Afrika se BBBP’s – baie baie belangrike persone – onder wie pres. Zuma en adjunkpres. Cyril Ramaphosa.